**Ջուզեպպե Աուրելի** (իտալ.՝ Giuseppe Aureli, 1858[…], Հռոմ, Պապական մարզ - 1929[…], Անցիո, Հռոմ, Լացիո, Իտալիա), իտալացի նկարիչ և ջրանկարիչ։ Նա հայտնի է իր պատմական թեմաներով նկարներով, իտալացի ազնվական ընտանիքների դիմանկարներով, նաև` ժանրային նկարներով և տեղական, հատկապես` արևելյան թեմաներով տեսարաններով։

Կյանք և կարիերա
---------------

Ջուզեպպե Աուրելին ծնվել է 1858 թվականին Հռոմում։ Նա արվեստի վաղ կրթությունն ստացել է Սան Լուկայի ակադեմիայում, որտեղ եղել է Պիետրո Գաբարինի և Չեզարե Մակաիրի աշակերտը։ 
Ցուցադրվել է տարբեր ցուցահանդեսներում. 1888 թվականի Մյունխենի միջազգային ցուցահանդեսում և 1893 թվականի Չիկագոյի Համաշխարհային տոնավաճառում, բայց նրա արևելյան աշխատանքները հազվադեպ են ներառվել այս վաղ ցուցահանդեսներում։ Նրա արվետսանոցը գտնվել է Հռոմի Մարգուտտա փողոց, 48 հասցեում, և Աուրելին կարողացել է մտքեր փոխանակել իր ժամանակի ամենաբեղմնավոր օրիենտալիստ նկարիչների հետ։ Իր կարիերայի ընթացքում նա անցել է նույն ուղղով, որով անցել են Հռոմի օրիենտալիստ վարպետներ Ֆիլիպպո Բարտոլինին, Էնրիկո Տարենին, Նազարենո Չիպրիանին և պատկերազարդող Էտտորե Քսիմենեսը։ Այդ ազդեցությամբ Աուրելին սկսել է նկարել արևելյան թեմատիկայով, ինչպես օրինակ` հարեմի տեսարանները և էկզոտիկ գեղեցկություններ։ Նա մահացել է 1929 թվականին, Անցիոյում։

Աշխատանքներ
-----------

Չնայած Աուրելին ճանաչում է ձեռք բերել հիմնականում պատմական Իտալայի նկարներով և Իտալայի արքայական ընտանիքի անդամների դիմանկարներով, նրա աշխատանքների մեջ ներկայացվել են արևելյան տեսարաններ, այդ թվում` հարեմներ, պահակախումբ, Արաբական շուկաներ և փողոցային կյանք։ Նրա արևելյան աշխատանքներում սովորաբար ներառված են այնպիսի տարրեր, ինչպիսիք են էկզոտիկ երաժշտական գործիքներ, ընձառյուծի կաշին, Մարոկոյի խեցեգործությունից և ջերմոցային բույսեր։ Նա աշխատում էր ջրաներկով և յուղաներկերով։ 

Նրա աշխատանքները կարելի է գտնել Հռոմի Ժամանակակից արվեստի ազգային պատկերասրահում, ինչպես նաև` մասնավոր հավաքածուներում։

Նկարներ
-------

* Որսորդության պայմանավորվածություն 1500-ականներին (Հռոմ, 1883 թվական)
* Կարիկա Լանչերի Աոստան Ուստոցայի ճակատամարտում (Հռոմ, 1866 թվական)
* Սիրավեպ գինու մառանում (1881 թվական)
* Էմանուել Ֆիլիբերտը վերադառնում է Թուրին (Թուրին, 1884 թվական)
* Ծանոթություն ավերակների մոտ (1885 թվական)
* Պարապ ժամեր հարեմում
* Բամբասանքներ հարեմում
* Ջրակիրը
* Մարգարիտա դե Վալուան հանդիպում է իր ամուսնուն` Հենրի Նավարացուն (Բոլոնյա, 1888 թվական)
* Հենրի Նավարացին Կառլոս 9-րդից խնդրում է նրա քրոջ` Մարգարիտայի ձեռքը (Մոնակո, 1888 թվական)
* Հենրի Նավարացու և Մարգարիտա դե Վալուայի հարսանիքը (Փարիզ)։
* Լարային գործիքով կինը
* Հարեմի տեսարան
* Արևելյան գեղեցկություն

### Պատկերասրահ

* Հաճելի հյուրը, տարեթիվը անհայտ է*Հաճելի հյուրը*, տարեթիվը անհայտ է
* Արևելյան գեղեցկություն` լարային գործիքով, տարեթիվն անհայտ է*Արևելյան գեղեցկություն` լարային գործիքով*, տարեթիվն անհայտ է
* Վանականը, տարեթիվն անհայտ է*Վանականը*, տարեթիվն անհայտ է
* Սոխերով վանականը, տարեթիվն անհայտ է*Սոխերով վանականը*, տարեթիվն անհայտ է
* Սիրավեպ գինու մառանում, 1881*Սիրավեպ գինու մառանում*, 1881

Ծանոթագրություններ
------------------

1. 1 2 3 4  Giuseppe Aureli (ֆր.)
2. 1 2 3 4  Athenaeum
3. 1 2  Artnet — 1998.
4. 1 2  Giuseppe Aureli — OUP, 2006. — ISBN 978-0-19-977378-7
5. ↑  de Gubernatis, Angelo, *Dizionario degli Artisti Italiani Viventi: Pittori, Scultori, e Architetti,* [Tipe dei Successori Le Monnier], 1889, p. 22.Online:
6. ↑  Juler, C. *Les Orientalistes de l'école Italienne,* [French edition], Paris, ARC, 1994, pp 20-21
7. ↑  Juler, C. *Les Orientalistes de l'école Italienne,* [French edition], Paris, ARC, 1994, p. 20


|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| Չափորոշչային վերահսկողություն | BNF: 14967831p · ISNI: 0000000364533589 · LCCN: no2003051092 · VIAF: 228717817 · ULAN: 500056887 · WorldCat VIAF: 228717817 |

 |